***Szigorúan titkos***

***Magyar Dolgozók Pártja Központi Vezetősége*** számára

"Feljegyzés Rákosi elvtársnak:

Meg kell változtatni a Nemzeti Színházban a légkört. Farkas˝

1955. január: nap, nap után hosszú, türelmesen álldogáló embersorok kígyóznak a színház pénztára előtt, mert mindenki látni akarja Madách művét.

Ez a mű képes befolyásolni és fellázítani a népet ellenünk! Ezt több ponton is igazolni tudom:

* Falanszter szín: ebben a színben az alap szocialista elveket gúnyolják ki. Ez alatt értem az egyenlő elosztás elvét és a közjót, amiből mindenki részesül. A szín továbbá hangsúlyozza, hogy a szocialista rendszerben nincs helye az egyéniségnek, ezzel megkérdőjelezi a társadalmi berendezkedésünket. Materialista elveket kritizálja, a Bibliára is erőteljes utalásokat tesz, ami szembemegy a mi nézeteinkkel. Ez azzal fenyeget hogy a Nemzet öntudatra ébredhet, amihez jó példa a párizsi szín.
* Párizsi szín: a francia forradalom jelmondata: „Szabadság, Egyenlőség, Testvériség”: a népnek nem szabad szabadságot adni,még a leghalványabb esélyt sem szabad felkínálni, mert különben megdöntik a hatalmunkat.
* Űr szín: úgy mutatják be az Űrt, mintha az elérhetetlen lenne az emberek számára, pedig mind tudjuk , hogy az orosz csúcstechnológia pár év múlva azt is birtokolni fogja.

A fentiek alapján azt javasolnám hogy: a lehető legkevesebbszer mutassuk be a darabot. A Nemzeti Színházban is szükséges a szocialistaeszmék terjesztése és eme színházat is a mi gondolataink terjesztésére kellene felhasználni, hiszen a színház mindig is eszköz lehet a hatalom kezében. Fontosnak tartanám a Nemzeti Színház vezetőségének magunk mellé állítását vagy leváltását és azt, hogy egyeztessenek a színházban játszott darabokról, azért, hogy ideológiailag káros művek ne fejthessék ki káros hatásukat dolgozó népünkre.

Kelt, Budapest 1955. február.1.